Achmato Kadyrovo ordinas

Achmato Kadyrovo ordinas () – aukščiausias Čečėnijos respublikos apdovanojimas. Ordinas įsteigtas 2004 m. rugpjūčio 23 d. ir skirtas Čečėnijos respublikos prezidento Achmato Kadyrovo, žuvusio teroristinio akto metu, atminimui įamžinti.

Ordinas įteikiamas už ypatingus nuopelnus Čečėnijos respublikai.

Ordino ženklas gaminamas iš 750 prabos aukso. Aukso grynumas nurodytas ant medalio auselės apačios. Ženklas yra skritulio formos medalionas, kuriame yra reljefinis Achmato Kadyrovo su papacha atvaizdas. Ties apatiniu medaliono kraštu – užrašas А. Кадыров ('A. Kadyrovas'). Ordino ženklas ausele ir grandele prisegtas prie stačiakampės plokštelės, kuri tankiai nusegiota smulkiais šlifuotais brangakmeniais (briliantais, safyrais ir rubinais), kurių spalvos sudaro Rusijos trispalvę.

 Šaltiniai 

Kategorija:Rusijos valstybiniai apdovanojimai
Kategorija:Čečėnija